રાજ્યમાં ફરીથી એક વાર રક્તચંદનનો જથ્થો પકડાયો છે. અને તે પણ ટાઇલ્સની બાજુમાં છુપાવને રાખેલો. પિપાવાવ બંદર ખાતેથી એક્સપોર્ટ માટે શિપમાં કન્ટેનરનું સ્ટફિંગ કરવામાં આવે છે તે અગાઉ કેન્દ્ર સરકારના ડીપાર્ટમેન્ટ ઓફ રેવન્યૂ ઇન્ટેલિજન્સ (ડીઆરઆઇ) દ્વારા દરોડા પાડી અને 8.930 મેટ્રિક ટન રૂપિયા 3.5 કરોડની કિંમતનું નિકાસ માટે પ્રતિબંધિત રક્ત ચંદન સાથે બે શખ્શોને જપ્ત કરવામાં આવ્યા હતા. મોરબીથી મલેશિયા ફ્લોરિંગ ટાઇલ્સ મોકલવા માટે કન્ટેનર ભરવામાં આવ્યા હતા. કન્ટેનરના દરવાજા બાજુ ટાઇલ્સ ભરેલા ખોખા હતા, અને તેની પાછળની બાજુએ રક્ત ચંદન ઘુસાડી દેવામાં આવ્યુ હતુ.